Bersih, Cekap dan Amanah

Kempen Bersih, Cekap dan Amanah diperkenalkan Perdana Menteri Malaysia Mahathir Mohamad pada bulan April 1982 sebagai satu dasar yang menjadi amalan di Malaysia. Konsep ini adalah selaras dan sebagai asas kepada Kempen Kepimpinan Melalui Teladan pada 19 Mac 1983.

Objektif
Objektif utama dasar ini adalah sebagaimana berikut:
Bagi mengujudkan satu etika kerja dan sikap berkhidmat yang baru bagi rakyat Malaysia dengan memberi keutamaan kepada peningkat hasil (productivity) dan mutu kerja.
Untuk meningkatkan semangat atau motivasi pekerja seiring dengan Penerapan Nilai-Nilai Islam dan Kepimpinan Melalui Teladan.

Secara khususnya sifat-sifat yang ingin diterapkan ke jiwa setiap golongan pekerja dan rakyat adalah seperti berikut:

1. Bersih iaitu
Mempunyai moral yang tinggi, bertatatertib dan berdisiplin, tidak menyeleweng dan tidak rasuah.
Berkecuali iaitu tidak memihak ke mana-mana atau berat sebelah.
Tidak mementingkan diri sendiri.
Tidak khianat, hasad dan dengki
2. Cekap iaitu
Berani dan cepat membuat keputusan.
Menghadapi krisis dengan tenang.
Bersikap tegas kepada prinsip.
Mempunyai produktiviti yang tinggi dan kualiti dalam kerja.
Mempunyai keyakinan diri.
Berpandangan jauh - proaktif dan bukan reaktif.
Berpengetahuan, berpengalaman dan mahir dalam bidang-bidang tertentu.
3. Amanah iaitu
Rela dan cuba menjalankan tugas dan tanggungjawab yang diamanahkan dalam batas kuasa yang ditentukan dengan penuh gigih dan ikhlas bagi mencapai objektif yang ditetapkan.
Mempunyai sifat luhur dan murni, jujur kepada diri sendiri, rakan dan organisasi.

Rujukan